Karansén 2
Djôn yé Alla di ?
1. Munna an kakan ka Alla bato ?
Alla bɛrɛbɛrɛ lé ka fén bɛɛ dan. Damina tɛ ala nimaya la, laban fanan tɛ a la (Zaburu 90:2, TMN). Kibaro ɲuman mɛnlu yé Kitabu kɔnɔ, wôlu farani Alla lé la (Timoté I 1:11). An kakan ka Alla kélén pé lé bato, kamasɔrɔn alélé ka nimaya di an ma. — Mɛn karan Lankɛnɛmaya 4:11.
2. Alla la kôkɛɲan yé di ?
Mɔɔ sii ma Alla yé munu, kamasɔrɔn a yé Nii lé di. Wô kɔrɔ lé kô ala nimaya tɛmini an ta la (Yohana 1:18 ; 4:24). Kɔni an disé ala kôkɛɲan lɔnna ni an ka ala dalifénlu lakɔrɔsi. A tɔmaséré dô lé nin di : yiridén ɲumanlu siyayani ɲamɛn dukolo kan, wôlu yé ala diyaɲɛ ni ala hankilimaya yirala an na. Sankolo warani ɲamɛn, wô yé a fanka yirala an na. — Mɛn karan Rome kalu 1:20.
An ba Kitabu karan, an di Alla la kôkɛɲan lɔn kôsɛbɛ. Tɔmaséréya rɔ, Kitabu yé Alla diyana kôlu ni a gbôyana kôlu yirala an na ; ani Alla ka mɔɔ ɲumanlu ni mɔɔ djuulu mina ɲamɛn fɔlɔ rɔ. — Mɛn karan Zaburu 103:7-10, TMN.
3. Alla tɔɔ di ?
Alla kô Kitabu kɔnɔ : “ N né lé Yahuwa di. N tɔɔ lé wô di, n dôn tɛna n na gbiliya dila mɔɔ sii ma. ” (Isaiya 42:8, TMN). Alla yé matɔɔla tɔɔ siyaman la, kɔni a tɔɔ bɛrɛbɛrɛ yé kélén lé di, tɔɔ wô lé yé : Yahuwa di. Tɔɔ wô sɛbɛni Kitabu kɔnɔ suɲa wa wôrônfila (7 000). Mɔɔ siyaman tɛ Alla kilila a tɔɔ la. Kɔni Kitabu yé a yirala an na kô, an ɲé Alla mabuɲala ni an ka a kili a tɔɔ la. Fɔlɔ rɔ, Yahuwa batolaalu tɛrɛ a kilila a tɔɔ la, élu tun ba kɛ a batola ani élula dunuɲan latɛ bɛɛ rɔ. — Mɛn karan Bɔli 3:15, TMN ; Matiyu 22:37, 38.
4. Anna kô hami yé Yahuwa la ?
An ɲé tɔrɔya baa mɛnlu yéla, wôlu yé a yirala kô Yahuwa hamini tɛ an na ? Dôlu ɲanan, Alla yé tɔrɔya lala an kan kôsa a yé anna télénbaya mafɛnɛn. Kɔni tuɲa tɛ wô di. — Mɛn karan Zaki 1:13.
Alla bara buɲan di an ma kô, an yɛrɛ yé anna dunuɲan latama ɲan suwandi. Hɔrɔya mɛn dini an ma Alla bato kô rɔ, kô ɲuman lé tɛ wô di (Zozuwé 24:15, TMN) ? Kɔni mɔɔ siyaman yé kôdju lé suwandila, wô lé yé tɔrɔya lala mɔɔnifinlu kan. Djuya wôlu yé djusu kasii lé di Yahuwa ɲɛ. — Mɛn karan Zenɛzi 6:5, 6, TMN.
Anna kô hamiya yé Yahuwa la. A yé afɛ an ɲé sɛwa sɔrɔn anna dunuɲan latɛ rɔ. A tɛna mɛnna butun a dina tɔrɔya bɔ dukolo kan, mɔɔ mɛnlu yé tɔrɔya lala dôôlu kan a di wôlu halaki. Djô yɛrɛyɛrɛ yé Alla bolo ka sɔn tɔrɔya ma watinin dɔ. Sɛbɛ mɛn fan sénna (8) di Alla la djô wôlu yira an na. — Mɛn karan Piyɛri II 2:9 ; 3:7, 13.
5. An ɲé an madônna Alla la di ?
Yahuwa yé afɛ an ɲé an madôn a la, ka kuman a fɛ matarali rɔ. A hamini an kélén kélénna bɛɛ la kô ma (Zaburu 65:2 ; 145:18, TMN). Wô lɔɔ baa lé a la ka djafa an ma. Hali an ma sé a diyana kôlu kɛla tuma bɛɛ, a yé an sé kôlu yéla, an ɲé mɛnlu kɛla kôsa an ɲé diya a ɲɛ. Wô rɔ hali hakɛ yé an na, an disé an madônna Alla la ka diyaɲɛ to an tɛma. — Mɛn karan Zaburu 103:12-14, TMN ; Zaki 4:8.
Yahuwa bara nimaya di an ma, wô kôsɔn, an kakan ka a kanin ka tɛmi mɔɔ tɔ bɛɛ la (Marki 12:30). Ni i tola lɔnni ɲinila ka bɛn Alla la kô ma, ikômi a yɛrɛ kani yé afɛ ɲamɛn, i di ila diyaɲɛ yira a la, wô di i madôn a la habadan mumɛ. — Mɛn karan Timoté I 2:4 ; Yohana I 5:3.
min_Latn bam_Latn bam_Latn bam_Latn bam_Latn bam_Latn bam_Latn ita_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn